**Kun kyyhkyset katosivat** on Sofi Oksasen vuonna 2012 ilmestynyt romaani. Se on Oksasen Viron lähihistoriaa käsittelevän Kvartetti-sarjan kolmas osa. Sarjan edelliset osat ovat *Stalinin lehmät* (2003) ja Finlandia-palkinnon saanut *Puhdistus* (2008). Kirjan kustansi Like. Kirjan tapahtumat sijoittuvat 1930–1960-luvuille. Kirjasta otettiin ennätyksellisen suuri sadantuhannen kappaleen ensipainos. Teoksesta on sovitettu Oksasen itsensä dramatisoima samanniminen näytelmä, jonka kantaesitys oli Kansallisteatterissa marraskuussa 2013. Toinen sovitus nähtiin Tarton Vanemuinessa. Kolmas sovitus, suomalais-virolainen yhteisproduktio, jonka ohjasi Priit Pedajas, sai ensi-iltansa tammikuussa 2016 Kuopion kaupunginteatterissa.

Vastaanotto
-----------

Ensimmäisissä arvioissa teosta pidettiin kiinnostavana mutta *Puhdistukseen* verrattuna vaikeana, sillä sen kuviot asettuvat paikalleen vasta lopussa. *Helsingin Sanomissa* kriitikko Antti Majander sanoi, että toinen lukukerta on antoisa, ja "ko­mea kir­jal­li­nen som­mi­tel­ma pää­see oi­keuk­siin­sa". *Aamulehden* Juhani Branderin mukaan kiintoisinta on Oksasen taito kuvata selviytymistilan varassa eläviä ihmisiä, jolloin näiden pinnanalaiset taipumukset tulevat esille. Näytelmäversio sai *Helsingin Sanomien* kriitikolta negatiivisen arvostelun.

Käännökset
----------

Kirjan käännösoikeudet on myyty useaan maahan, muun muassa Viroon, Pohjoismaihin, Espanjaan, Ranskaan, Saksaan, Tšekkiin ja Ukrainaan. Yhdysvalloissa sen julkaisi merkittävä kustannusyhtiö Knopf.

Teoksen on virontanut virolainen kirjailija Jan Kaus, joka on kertonut korjanneensa muutamia yksityiskohtia pikkutarkkojen virolaisten lukijoiden vuoksi, sillä Kausin mukaan "Virossa osa lukijoista jää ikään kuin tekstin pinnalle".

Lähteet
-------

1. ↑  Sofi Oksasen uusi romaani ja elokuva elokuussa  27.3.2012. Yle Uutiset. Viitattu 27.3.2012.
2. ↑  Sofi Oksasen romaanista otetaan ennätyspainos (Arkistoitu – Internet Archive). *Helsingin Sanomat*.
3. ↑  Kun kyyhkyset katosivat (Arkistoitu – Internet Archive). Kansallisteatterin verkkosivut. Viitattu 8.1.2014.
4. 1 2  Lankolainen, Eeva: Kuopion kaupunginteatteri: Kun kyyhkyset katosivat *Savon Sanomat*.  30.1.2016.  Arkistoitu 30.1.2016. Viitattu 30.1.2016.
5. ↑  Majander, Antti: Arvio: Sofi Oksasen uutuus on vaikeampi romaani kuin Puhdistus (Arkistoitu – Internet Archive). *Helsingin sanomat*. Viitattu 6.9.2012.
6. ↑  Brander, Juhani: Arvio: Sofi Oksanen: Kun kyyhkyset katosivat. *Aamulehti*. Internet Archive.
7. ↑  Suna Vuori: Kun kyyhkyset sekosivat (Arkistoitu – Internet Archive)
8. ↑  Kantola, Karoliina: Sofi Oksasen uusi romaani myytiin Yhdysvaltoihin, Yle.fi/uutiset. Viitattu 14.9.2012.
9. ↑  Media Center: ‘When the Doves Disappeared’ by Sofi Oksanen *www.knopfdoubleday.com*. Knopf Doubleday. Viitattu 20.2.2024.
10. ↑  Kunnas, Kaja: Virontaja varoo pikkutarkkaa lukijaa. *Helsingin Sanomat* 27.11.2012 s. C 2.

Aiheesta muualla
----------------

* Kun kyyhkyset katosivat – taustaa, sanastoja ym.
* Tuomas Rantanen: Opportunismin madonluvut[vanhentunut linkki]. Voima 8/2012.
* Sofi Oksasen haastattelu Prosak-proosaklubilla, Kirjastokaista-video.
* Johanna Mitjonen: Kympin kirjailija. Ylioppilaslehti 31.8.2012.
* Sofioksanen.com: Kun kyyhkyset katosivat (Arkistoitu – Internet Archive)